# Euroopa Liidu C 6A/8. j

| | ISSN 1977-0898 |
| --- | --- |
| Euroopa Liidu
  Teataja | C 6A |
| | |
| Eestikeelne väljaanne | Teave ja teatised | 64. aastakäik8. jaanuar 2021 |

ISSN 1977-0898

Euroopa Liidu

Teataja

C 6A

Eestikeelne väljaanne

Teave ja teatised

64. aastakäik8. jaanuar 2021

---

| Sisukord | Lehekülg |
| --- | --- |
| | V   Teated |
| | HALDUSMENETLUSED |
| | Euroopa Komisjon |
| 2021/C 6 A/01 | Konkursikutse kolme finantsteenuste sektoris tegutseva Euroopa järelevalveasutuse (Euroopa Pangandusjärelevalve, Euroopa Kindlustus- ja Tööandjapensionide Järelevalve ning Euroopa Väärtpaberiturujärelevalve) apellatsiooninõukogu liikmete määramiseks | 1 |

Sisukord

Lehekülg

V   Teated

HALDUSMENETLUSED

Euroopa Komisjon

2021/C 6 A/01

Konkursikutse kolme finantsteenuste sektoris tegutseva Euroopa järelevalveasutuse (Euroopa Pangandusjärelevalve, Euroopa Kindlustus- ja Tööandjapensionide Järelevalve ning Euroopa Väärtpaberiturujärelevalve) apellatsiooninõukogu liikmete määramiseks

1

---

| ET | |
| --- | --- |

ET

---

V Teated

HALDUSMENETLUSED

Euroopa Komisjon

| 8.1.2021 | ET | Euroopa Liidu Teataja | CA 6/1 |
| --- | --- | --- | --- |

8.1.2021

ET

Euroopa Liidu Teataja

CA 6/1

---

Konkursikutse kolme finantsteenuste sektoris tegutseva Euroopa järelevalveasutuse (Euroopa Pangandusjärelevalve, Euroopa Kindlustus- ja Tööandjapensionide Järelevalve ning Euroopa Väärtpaberiturujärelevalve) apellatsiooninõukogu liikmete määramiseks

(2021/C 6 A/01)

1.   Asutuste kirjeldus

Euroopa Pangandusjärelevalve (EBA), Euroopa Kindlustus- ja Tööandjapensionide Järelevalve (EIOPA) ning Euroopa Väärtpaberiturujärelevalve (ESMA) on loodud vastavalt määrusega (EL) nr 1093/2010, (1) määrusega (EL) nr 1094/2010 (2) ja määrusega (EL) nr 1095/2010 (3). Need on finantsteenuste sektoris tegutsevad Euroopa järelevalveasutused, mis kuuluvad Euroopa Finantsjärelevalve Süsteemi.

Neil on oma pädevusvaldkonnale vastavad eesmärgid, mis muu hulgas hõlmavad järgmist:

| — | tagada reguleerimise ja järelevalve usaldusväärne, tulemuslik ja ühtne tase, |
| --- | --- |

—

tagada reguleerimise ja järelevalve usaldusväärne, tulemuslik ja ühtne tase,

| — | tagada finantsturgude terviklikkus, läbipaistvus, tõhusus ja nõuetekohane toimimine, |
| --- | --- |

—

tagada finantsturgude terviklikkus, läbipaistvus, tõhusus ja nõuetekohane toimimine,

| — | tõhustada rahvusvahelist järelevalvealast koostööd, |
| --- | --- |

—

tõhustada rahvusvahelist järelevalvealast koostööd,

| — | vältida õigusnormide erinevuste ärakasutamist ja edendada võrdsete konkurentsitingimuste loomist, |
| --- | --- |

—

vältida õigusnormide erinevuste ärakasutamist ja edendada võrdsete konkurentsitingimuste loomist,

| — | tagada investeerimis- ja muude riskide võtmise nõuetekohane reguleerimine ja järelevalve, |
| --- | --- |

—

tagada investeerimis- ja muude riskide võtmise nõuetekohane reguleerimine ja järelevalve,

| — | edendada tarbijakaitset ning |
| --- | --- |

—

edendada tarbijakaitset ning

| — | tugevdada järelevalvealast ühtsustamist siseturul. |
| --- | --- |

—

tugevdada järelevalvealast ühtsustamist siseturul.

Lisaks teeb ESMA otsest järelevalvet ELis tegutsevate reitinguagentuuride, kauplemisteabehoidlate, väärtpaberistamise registrite ning kolmandate riikide kesksete vastaspoolte üle, eelkõige nende üle, mis on süsteemselt olulised või mis tõenäoliselt muutuvad süsteemselt oluliseks liidu või ühe või mitme selle liikmesriigi finantsstabiilsuse seisukohast. ESMA-l on ka volitused teha otsest järelevalvet nii kriitilise tähtsusega kui ka kolmandate riikide võrdlusaluste ning aruandlusteenuste pakkujate üle. ESMA täidab muu hulgas ka börsiväliste tuletisinstrumentide, väärtpaberite lühikeseks müümise ja elutähtsate turutaristutega seotud ülesandeid.

Lisaks mittesiduvate dokumentide (nt suunised, soovitused ja tehniliste standardite eelnõud) vastuvõtmisele võib iga asutus võtta teatavas olukorras vastu siduvaid otsuseid, mis on suunatud riiklikele järelevalveasutustele või üksikutele finantseerimisasutustele ja mida võib koos teatavate muude otsustega edasi kaevata.

EBA ja ESMA asukoht on Prantsusmaal Pariisis ning EIOPA paikneb Saksamaal Maini-äärses Frankfurdis. Kõik need asutused alustasid tööd 1. jaanuaril 2011.

2.   Apellatsiooninõukogu

Kõigi kolme määruse artiklites 60 ja 61 on sätestatud õiguskaitsevahendid, mida järelevalveasutuste otsuste suhtes saab kasutada. Iga määruse artiklitega 58 ja 59 on ette nähtud kolme järelevalveasutuse apellatsiooninõukogu loomine. Apellatsiooninõukogu vastutab asutuste üksikute otsuste kohta esitatud kaebuste lahendamise eest. Apellatsiooninõukogu otsused võib samuti edasi kaevata Euroopa Liidu Kohtusse.

Apellatsiooninõukogul on kuus liiget ja kuus asendusliiget (iga järelevalveasutus määrab end esindama kaks liiget ja kaks asendusliiget), kellel on hea maine, tõendatud teadmised asjaomases liidu õiguse valdkonnas ning piisav rahvusvaheline erialane töökogemus panganduse, kindlustuse, tööandjapensionide, väärtpaberiturgude või muude finantsteenuste valdkonnas. Liikmeks ei saa määrata pädevate asutuste või muude riiklike või liidu institutsioonide või asutuste praeguseid töötajaid, kes on kaasatud asutuste tegevusse, ning kindlustuse ja edasikindlustuse sidusrühmade kogu, tööandjapensionide sidusrühmade kogu, pangandussektori sidusrühmade kogu või väärtpaberituru sidusrühmade kogu liikmeid. Liikmed ja asendusliikmed peavad olema mõne liikmesriigi kodanikud ja peavad oskama väga heal tasemel vähemalt kahte liidu ametlikku keelt. Apellatsiooninõukogu liikmetel peavad olema piisavad õigusalased teadmised, et anda õigusalast nõu järelevalveasutuste volituste teostamise seaduslikkuse, sealhulgas proportsionaalsuse kohta.

Apellatsiooninõukogu liikmed on oma otsuste tegemisel sõltumatud. Nad ei ole seotud ühegi juhisega.

Apellatsiooninõukogu valib presidendi.

Apellatsiooninõukogu liikmete ametiaeg on viis aastat. Ametiaega võib pikendada ühe korra.

3.   Konkursil osalemise kriteeriumid

Kandidaat peab avalduse esitamise lõpptähtpäevaks vastama järgmistele nõuetele:

| — | tal on ühe Euroopa Liidu liikmesriigi kodakondsus (4); |
| --- | --- |

—

tal on ühe Euroopa Liidu liikmesriigi kodakondsus (4);

| — | ta ei ole pädevate asutuste või muude riiklike või ELi asutuste praegune töötaja, kes on kaasatud järelevalveasutuste tegevusse; |
| --- | --- |

—

ta ei ole pädevate asutuste või muude riiklike või ELi asutuste praegune töötaja, kes on kaasatud järelevalveasutuste tegevusse;

| — | ta ei ole järelevalveasutuse sidusrühmade kogude liige; |
| --- | --- |

—

ta ei ole järelevalveasutuse sidusrühmade kogude liige;

| — | tal on kas a) ülikoolidiplom, mis tõendab vähemalt nelja-aastase nominaalõppeajaga kursuse täielikku läbimist õigus- või majandusteaduse erialal või mõnel muul erialal, mis on asjakohane järelevalveasutuses töötamiseks, ja mis annab õiguse jätkata õpinguid doktoriõppes; või b) ülikoolidiplom, mis tõendab kolmeaastase nominaalõppeajaga kursuse täielikku läbimist õigus- või majandusteaduse erialal või mõnel muul erialal, mis on asjakohane järelevalveasutuses töötamiseks, ja üks aasta erialast töökogemust; või c) luba tegutseda advokaadina mõnes liikmesriigis; |
| --- | --- |

—

tal on kas a) ülikoolidiplom, mis tõendab vähemalt nelja-aastase nominaalõppeajaga kursuse täielikku läbimist õigus- või majandusteaduse erialal või mõnel muul erialal, mis on asjakohane järelevalveasutuses töötamiseks, ja mis annab õiguse jätkata õpinguid doktoriõppes; või b) ülikoolidiplom, mis tõendab kolmeaastase nominaalõppeajaga kursuse täielikku läbimist õigus- või majandusteaduse erialal või mõnel muul erialal, mis on asjakohane järelevalveasutuses töötamiseks, ja üks aasta erialast töökogemust; või c) luba tegutseda advokaadina mõnes liikmesriigis;

| — | tal on vähemalt 15aastane rahvusvaheline erialane töökogemus panganduse, kindlustuse, tööandjapensionide, väärtpaberiturgude või muude finantsteenuste valdkonnas (saadud pärast eespool nimetatud ülikoolihariduse või ülikoolihariduse ja töökogemuse omandamist). Kõnealune kogemus võib hõlmata poliitikakujundust ja järelevalvet; |
| --- | --- |

—

tal on vähemalt 15aastane rahvusvaheline erialane töökogemus panganduse, kindlustuse, tööandjapensionide, väärtpaberiturgude või muude finantsteenuste valdkonnas (saadud pärast eespool nimetatud ülikoolihariduse või ülikoolihariduse ja töökogemuse omandamist). Kõnealune kogemus võib hõlmata poliitikakujundust ja järelevalvet;

| — | ta tunneb ja mõistab väga hästi ELi õigust panganduse, kindlustuse, tööandjapensionide või väärtpaberiturgude valdkonnas; |
| --- | --- |

—

ta tunneb ja mõistab väga hästi ELi õigust panganduse, kindlustuse, tööandjapensionide või väärtpaberiturgude valdkonnas;

| — | ta oskab väga heal tasemel vähemalt kahte ELi ametlikku keelt (5) (järelevalveasutuste töökeeleks on valdavalt inglise keel, kuid kaebusi võib esitada Euroopa Liidu kõigis ametlikes keeltes). |
| --- | --- |

—

ta oskab väga heal tasemel vähemalt kahte ELi ametlikku keelt (5) (järelevalveasutuste töökeeleks on valdavalt inglise keel, kuid kaebusi võib esitada Euroopa Liidu kõigis ametlikes keeltes).

4.   Valikukriteeriumid

Arvesse võetakse järgmist:

| — | tõendatud asjakohased teadmised ja erialane töökogemus, sealhulgas järelevalvealane kõrgetasemeline kogemus kindlustuse, tööandjapensionide, väärtpaberiturgude või muude finantsteenuste valdkonnas; |
| --- | --- |

—

tõendatud asjakohased teadmised ja erialane töökogemus, sealhulgas järelevalvealane kõrgetasemeline kogemus kindlustuse, tööandjapensionide, väärtpaberiturgude või muude finantsteenuste valdkonnas;

| — | Euroopa Liidu Kohtu kodukorra ja/või reguleerimisküsimustes kohaldatavate apellatsiooni- ja/või vahekohtumenetlustega seotud kohtupraktika väga hea tundmine ja mõistmine; |
| --- | --- |

—

Euroopa Liidu Kohtu kodukorra ja/või reguleerimisküsimustes kohaldatavate apellatsiooni- ja/või vahekohtumenetlustega seotud kohtupraktika väga hea tundmine ja mõistmine;

| — | õigusalane või akadeemiline järelevalvealane töö on suureks eeliseks; |
| --- | --- |

—

õigusalane või akadeemiline järelevalvealane töö on suureks eeliseks;

| — | võimalus lühikese etteteatamise järel arutada järelevalveasutuste otsuseid, mis on vaidlustatud; |
| --- | --- |

—

võimalus lühikese etteteatamise järel arutada järelevalveasutuste otsuseid, mis on vaidlustatud;

| — | võimalik huvide konflikt, mis võib olla takistuseks kaebuste läbivaatamisel. |
| --- | --- |

—

võimalik huvide konflikt, mis võib olla takistuseks kaebuste läbivaatamisel.

5.   Valikumenetlus ja töötingimused

Füüsilistel isikutel palutakse oma huvist teatada vastavalt käesolevas teates sätestatud eeskirjadele.

Vastavalt määruste (EL) nr 1093/2010, (EL) nr 1094/2010 ja (EL) nr 1095/2010 tingimustele määrab iga järelevalveasutuse juhatus (pärast vastavate järelevalvenõukogudega konsulteerimist) liikmed ja/või asendusliikmed Euroopa Komisjoni esitatud nimekirja alusel.

Pärast nimekirja saamist võib Euroopa Parlament kutsuda apellatsiooninõukogu liikmete ja asendusliikmete kandidaate enda ette esinema ja vastama parlamendiliikmete küsimustele.

Euroopa Parlament võib kutsuda apellatsiooninõukogu liikmeid enda ette esinema ja parlamendiliikmete küsimustele vastama alati, kui seda palutakse, välja arvatud kui esinemine, küsimused või vastused on seotud konkreetse juhtumiga, mille kohta apellatsiooninõukogu on teinud otsuse või mis on apellatsiooninõukogus menetlemisel.

Käesoleva konkursikutse eesmärk on võimaldada komisjonil koostada apellatsiooninõukogu liikmete/asendusliikmete kandidaatide nimekiri, mis esitatakse järelevalveasutuste juhatustele. Kandidaadid peaksid arvestama sellega, et Euroopa Komisjoni nimekirja kandmine ei taga ametisse nimetamist.

Komisjoni koostatud nimekiri peaks olema reservnimekiri. Võttes arvesse kolme Euroopa järelevalveasutuse võimalikke tulevasi vajadusi apellatsiooninõukogu uute liikmete või asendusliikmete ametisse nimetamisel, kehtib reservnimekiri 5 aastat alates komisjoni otsuse vastuvõtmisest.

Apellatsiooninõukogu liikmete/asendusliikmete nimekirja koostamiseks korraldab Euroopa Komisjon valikumenetluse. Selleks moodustab komisjon valikukomisjoni, kes kutsub vestlusele kandidaadid, kes vastavad kõigile eespool loetletud osalemiskriteeriumidele.

Pärast vestlusi koostab Euroopa Komisjoni valikukomisjon nimekirja kõige sobivamatest kandidaatidest. Selle nimekirja kiidab heaks Euroopa Komisjon ning see edastatakse kolme järelevalveasutuse juhatustele ja Euroopa Parlamendile. Järelevalveasutused kohaldavad korda, mis võimaldab neil väljavalitud kandidaate tulemuslikult hinnata. Hindamine võib hõlmata intervjuusid.

Apellatsiooninõukogu liikmed ei tohi täita järelevalveasutustes, nende juhatustes ega järelevalvenõukogudes muid ülesandeid. Vastavalt järelevalveasutuste eelarves märgitud määradele saavad nad kuluhüvitist ja hüvitist nende ülesannete täitmise eest, mida nad täidavad teenuse osutamise lepingu alusel, kuid neid ei palgata alaliselt tööle. Apellatsiooninõukogu liikmed võivad seega olla täiskohaga tööl, kui see võimaldab neil osaleda kaebuste arutamisel lühikese etteteatamise järel. Apellatsiooninõukogu tööhulk sõltub järelevalveasutuste otsuste kohta esitatud kaebuste hulgast.

Apellatsiooninõukogu liikmed kohustuvad tegutsema sõltumatult avalikes huvides. Selleks esitavad nad kohustuste deklaratsiooni ja huvide deklaratsiooni, millega kinnitatakse sõltumatust piiravate huvide puudumist või kirjeldatakse selliste otseste või kaudsete huvide laadi. Kõnealused deklaratsioonid esitatakse igal aastal kirjalikult ning need avalikustatakse.

6.   Avalduste esitamine

Kontrollige enne kandideerimisavalduse esitamist hoolikalt, kas täidate kõik osalemiskriteeriumid, eriti diplomi, erialase töökogemuse ning keeleoskuse kohta kehtestatud nõuded. Kandidaadid, kes osalemiskriteeriume ei täida, langevad valikumenetlusest automaatselt välja.

Kandideerimisavalduse esitamiseks tuleb registreeruda internetis järgmisel veebisaidil ja järgida valikumenetluse eri etappe käsitlevaid juhiseid:

https://ec.europa.eu/dgs/human-resources/seniormanagementvacancies/

Teil peab olema toimiv e-posti aadress. Seda kasutatakse Teie registreerumise kinnitamiseks ja Teiega ühenduse pidamiseks valikumenetluse kõikides etappides. Seepärast palume Teil Euroopa Komisjoni teavitada, kui Teie e-posti aadress muutub.

Avaldusele tuleb lisada PDF-vormingus elulookirjeldus ja täita veebis motivatsioonikiri (kuni 8 000 tähemärki). Elulookirjelduse ja motivatsioonikirja võib esitada ükskõik millises Euroopa Liidu ametlikus keeles.

Kandidaatidel palutakse märkida kõik ELi keeled, mida nad oskavad, ja oskuse tase vastavalt Euroopa keeleõppe raamdokumendile (6). Tunnistuste ja diplomite tõestatud koopiaid, soovitusi, töökogemust tõendavaid dokumente jms ei ole vaja saata kohe, vaid hilisema menetluse käigus nõudmise korral.

Veebipõhise registreerumise lõpetamisel saate e-kirja, milles kinnitatakse, et Teie avaldus on registreeritud. Kui Te e-kirjaga kinnitust ei saa, siis avalduse esitamine ebaõnnestus!

Juhime Teie tähelepanu sellele, et avalduse läbivaatamise käiku ei saa veebis jälgida. Euroopa Komisjon võtab Teiega kandideerimisavalduse asjus ise ühendust.

Kui vajate lisateavet ja/või kui esineb tehnilisi probleeme, saatke e-kiri aadressil HR-MANAGEMENT-ONLINE@ec.europa.eu.

Korralduslikel kaalutlustel ja selleks, et valikumenetluse saaks nii kandidaatide kui ka institutsioonide huvides võimalikult kiiresti lõpule viia, toimub valikumenetlus inglise keeles (7).

Avalduste esitamise tähtaeg

Avalduse esitamise tähtaeg on 8. veebruar 2021. Veebis registreerumine lõpeb kell 12.00 päeval Brüsseli aja järgi.

Õigeaegse veebis registreerumise eest vastutab kandidaat ise. Soovitame tungivalt mitte oodata avalduse esitamisega viimaste päevadeni, sest avalduse täitmine veebilehel võib interneti koormatuse või internetiühenduse häire tõttu enne täitmise lõpetamist katkeda ja sel juhul tuleb Teil kogu protsessi korrata. Pärast avalduse esitamise tähtpäeva möödumist andmeid enam lisada ei saa. Hilinenud kandideerimisavaldusi vastu ei võeta.

7.   Võrdsed võimalused

Euroopa Liidu institutsioonides ja muudes asutustes kehtib võrdsete võimaluste poliitika ja kandidaatidel ei tehta avalduste vastuvõtmisel vahet nende soo, rassi, nahavärvi, etnilise või sotsiaalse päritolu, geneetiliste eripärade, emakeele, usutunnistuse, poliitiliste või muude seisukohtade, rahvusvähemusse kuulumise, varandusliku seisuse, sünnipära, puude, vanuse või seksuaalse sättumuse alusel.

8.   Isikuandmete kaitse

Euroopa Komisjon tagab, et kandidaatide isikuandmeid töödeldakse kooskõlas Euroopa Parlamendi ja nõukogu määrusega (EL) 2018/1725 (8). Eriti pööratakse tähelepanu nimetatud andmete konfidentsiaalsusele ja turvalisusele.

9.   Huvide konflikt

Nimekirja kantud edukad kandidaadid peavad esitama huvide konflikti puudumise deklaratsiooni enne Euroopa järelevalveasutuste järelevalvenõukogude tehtavat valikumenetlust. Eelkõige peavad väljavalitud kandidaadid deklareerima, et nad kohustuvad tegutsema sõltumatult avalikes huvides, ja esitama deklaratsiooni huvide kohta, mida võib pidada nende sõltumatust kahjustavaks ja mida kontrollitakse vastavalt Euroopa järelevalveasutuste eetikaraamistikule.

10.   Tasustamispoliitika

Apellatsiooninõukogu liikmetele ja asendusliikmetele makstakse nende töö eest tasu.

Euroopa järelevalveasutused maksavad presidendile ja liikmetele kindlasummalist tasu vastavalt Euroopa järelevalveasutuste apellatsiooninõukogu tasustamispoliitikale. Apellatsiooninõukogu iga-aastasel koosolekul osalemisega seotud sõidu- ja elamiskulud hüvitatakse vastavalt Euroopa Komisjoni personali kulude hüvitamise eeskirjadele.

Praegu kohaldatavate eeskirjade alusel on ette nähtud järgmine tasustamissüsteem.

| — | Menetlustes osalevatele liikmetele ja asendusliikmetele (üksnes juhul, kui nad on määratud kaebemenetluses osalema) makstakse 800 eurot päevas, kusjuures ühele isikule makstakse kõige rohkem 8 000 eurot juhtumi kohta. |
| --- | --- |

—

Menetlustes osalevatele liikmetele ja asendusliikmetele (üksnes juhul, kui nad on määratud kaebemenetluses osalema) makstakse 800 eurot päevas, kusjuures ühele isikule makstakse kõige rohkem 8 000 eurot juhtumi kohta.

| — | Menetluses osalevale presidendile ja raportöörile makstakse 1 000 eurot päevas, kusjuures ühele isikule makstakse kõige rohkem 20 000 eurot juhtumi kohta. |
| --- | --- |

—

Menetluses osalevale presidendile ja raportöörile makstakse 1 000 eurot päevas, kusjuures ühele isikule makstakse kõige rohkem 20 000 eurot juhtumi kohta.

---

(1)  Euroopa Parlamendi ja nõukogu 24. novembri 2010. aasta määrus (EL) nr 1093/2010, millega asutatakse Euroopa Järelevalveasutus (Euroopa Pangandusjärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/78/EÜ (ELT L 331, 15.12.2010, lk 12).

(2)  Euroopa Parlamendi ja nõukogu 24. novembri 2010. aasta määrus (EL) nr 1094/2010, millega asutatakse Euroopa Järelevalveasutus (Euroopa Kindlustus- ja Tööandjapensionide Järelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/79/EÜ (ELT L 331, 15.12.2010, lk 48).

(3)  Euroopa Parlamendi ja nõukogu 24. novembri 2010. aasta määrus (EL) nr 1095/2010, millega asutatakse Euroopa Järelevalveasutus (Euroopa Väärtpaberiturujärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/77/EÜ (ELT L 331, 15.12.2010, lk 84).

(4)  Euroopa Liidu liikmesriigid on Austria, Belgia, Bulgaaria, Eesti, Hispaania, Horvaatia, Iirimaa, Itaalia, Kreeka, Küpros, Leedu, Luksemburg, Läti, Madalmaad, Malta, Poola, Portugal, Prantsusmaa, Rootsi, Rumeenia, Saksamaa, Slovakkia, Sloveenia, Soome, Taani, Tšehhi Vabariik ja Ungari.

(5)  Bulgaaria, eesti, hispaania, hollandi, horvaadi, iiri, inglise, itaalia, kreeka, leedu, läti, malta, poola, portugali, prantsuse, rootsi, rumeenia, saksa, slovaki, sloveeni, soome, taani, tšehhi ja ungari keel.

(6)  https://www.coe.int/en/web/common-european-framework-reference-languages/table-1-cefr-3.3-common-reference-levels-global-scale

(7)  Valikukomisjon tagab, et kõnealust keelt emakeelena rääkivaid kandidaate ei eelistata.

(8)  Euroopa Parlamendi ja nõukogu 23. oktoobri 2018. aasta määrus (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ (ELT L 295, 21.11.2018, lk 39).

---